CELEX: 62019TN0016
Language: el
Date: 2019-01-10 00:00:00
Title: Υπόθεση T-16/19: Προσφυγή της 10ης Ιανουαρίου 2019 — Activos e Inversiones Monterroso κατά Ενιαίου Συμβουλίου Εξυγίανσης (SRB)

25.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/45
            
         
      Προσφυγή της 10ης Ιανουαρίου 2019 — Activos e Inversiones Monterroso κατά Ενιαίου Συμβουλίου Εξυγίανσης (SRB)
      (Υπόθεση T-16/19)
      (2019/C 72/58)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Activos e Inversiones Monterroso, SL (Pantoja, Ισπανία) (εκπρόσωπος: S. Rodríguez Bajón, δικηγόρος)
      
         Καθού: Ενιαίο Συμβούλιο Εξυγίανσης
      
         Αιτήματα
      
      Η προσφεύγουσα ζητεί από το Γενικό Δικαστήριο να δεχθεί ότι έχει παραδεκτώς ασκηθεί προσφυγή ακυρώσεως κατά της αποφάσεως την οποία εξέδωσε το Ενιαίο Συμβούλιο Εξυγίανσης των Τραπεζών στις 31 Οκτωβρίου 2018, στο πλαίσιο της διαδικασίας [Ares (2017) 6199530] και, κατόπιν της κατάλληλης διαδικασίας που προβλέπεται από τον νόμο, να εκδώσει απόφαση με την οποία θα ακυρώνει την απόφαση της 31ης Οκτωβρίου 2018 και θα δέχεται τα υποβληθέντα αιτήματα, παρέχοντας πρόσβαση σε όλα τα έγγραφα που περιλαμβάνονται στον διοικητικό φάκελο αναφοράς.
      
         Λόγοι και κύρια επιχειρήματα
      
      Προς στήριξη της προσφυγής, η προσφεύγουσα προβάλλει παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης και του άρθρου 4 του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (1).
      
                  —
               
               
                  Η προσφεύγουσα προβάλλει συναφώς ότι εν προκειμένω δεν συντρέχει περίπτωση εφαρμογής της προστασίας του δημοσίου συμφέροντος από απόψεως νομισματικής ή οικονομικής πολιτικής της Ένωσης ή κράτους μέλους, της προστασίας των εμπορικών συμφερόντων συγκεκριμένου φυσικού ή νομικού προσώπου, της προστασίας της ιδιωτικής ζωής και της ακεραιότητας του ατόμου, της προστασίας του σκοπού των ερευνών ή των αντιρρήσεων της πηγής των πληροφοριών, ως εξαιρέσεων από τη δημοσιοποίηση εγγράφων.
               
            
         (1)  ΕΕ 2001 L 145, σ. 43.